
Doložka vybraných vplyvov
A.1. Názov materiálu: 

Návrh zákona, ktorým sa mení a dopĺňa zákon č. 35/2019 Z. z. o finančnej správe a o zmene a doplnení niektorých zákonov

A.2. Vplyvy:
	
	Pozitívne* 
	Žiadne*
	Negatívne*

	1. Vplyvy na rozpočet verejnej správy
	
	
	X

	2. Vplyvy na podnikateľské prostredie – dochádza k zvýšeniu regulačného zaťaženia?
	
	X
	

	3, Sociálne vplyvy 
– vplyvy  na hospodárenie obyvateľstva,
- sociálnu exklúziu,
-  rovnosť príležitostí a rodovú rovnosť a vplyvy na zamestnanosť
	X


	

	

	4. Vplyvy na životné prostredie
	
	X
	

	5. Vplyvy na informatizáciu spoločnosti
	
	X
	

	[bookmark: _2iqj6ohd0ro0]6. Vplyvy na manželstvo, rodičovstvo a rodinu
	X
	
	

	7. Vplyvy na služby verejnej správy pre občana
	X
	
	


* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.
A.3. Poznámky
Návrh zákona má negatívny vplyv na rozpočet verejnej správy. Predkladanou novelou sa rozširuje nárok na materskú a rodičovskú dovolenku príslušníkov finančnej správy pri prevzatí dieťaťa do náhradnej starostlivosti, čo môže mať za následok zvýšenie výdavkov na príslušné dávky. Presný finančný dosah nie je možné kvantifikovať z dôvodu nedostupnosti údajov o počte dotknutých príslušníkov finančnej správy v príslušnom kalendárnom roku. 
Návrh zákona má pozitívny sociálny vplyv. Odstraňuje neodôvodnený rozdiel v nároku na materskú a rodičovskú dovolenku medzi príslušníkmi finančnej správy a zamestnancami v pracovnom pomere, ktorí prevzali dieťa do náhradnej starostlivosti. Zmena prispieva k ochrane najlepšieho záujmu dieťaťa a k posilneniu väzby medzi dieťaťom a náhradným rodičom. 
Návrh zákona má pozitívny vplyv na manželstvo, rodičovstvo a rodinu, pretože rozšírenie nároku na materskú a rodičovskú dovolenku pre príslušníkov finančnej správy, ktorí prevzali dieťa do náhradnej starostlivosti, vytvára lepšie podmienky pre stabilizáciu náhradnej rodiny. Dlhší čas strávený rodičom s dieťaťom v počiatočnom období spoločného života podporuje vybudovanie pevnej citovej väzby, ktorá je základným predpokladom zdravého psychického vývoja dieťaťa. Zároveň znižuje tlak na náhradného rodiča, ktorý by inak bol nútený voliť medzi zachovaním pracovného pomeru a osobnou starostlivosťou o dieťa, čo môže negatívne ovplyvniť stabilitu rodinného prostredia. Návrh tak prispieva k tomu, aby náhradná rodina mala reálnu možnosť fungovať ako plnohodnotná rodina.
Návrh zákona má pozitívny vplyv na služby verejnej správy pre občana, keďže zjednocuje podmienky nároku na materskú a rodičovskú dovolenku a odstraňuje administratívnu nerovnosť medzi skupinami dotknutých osôb.
A.4. Alternatívne riešenia
Nepredkladajú sa. 
A.5. Stanovisko gestorov 
Bezpredmetné 

